Kommissionens forordning (EF) nr. 2230/2000
af 9. oktober 2000
om indstilling af fiskeri efter sej fra fartøjer, som fører belgisk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og
ud fra følgende betragtninger:
(1) I Rådets forordning (EF) nr. 2742/1999 af 17. december 1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, og om ændring af forordning (EF) nr. 66/98(3), senest ændret ved Kommissionens forordning (EF) nr. 1902/2000(4), fastsættes kvoterne af sej for 2000.
(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.
(3) Ifølge de oplysninger, der er meddelt Kommissionen, har fiskeriet efter sej fra fartøjer, som fører belgisk flag eller er registreret i Belgien, i farvandene i ICES-afsnit IIa (EF-farvande), Skagerrak og Kattegat og IIIbcd (EF-farvande), Nordsøen nået den tildelte kvote for 2000. Belgien har forbudt fiskeri efter disse bestande fra den 23. september 2000. Denne dato bør derfor også fastsættes i denne forordning -
UDSTEDT FØLGENDE FORORDNING:
Artikel 1
Fiskeriet efter sej fra fartøjer, der fører belgisk flag eller er registreret i Belgien, i ICES-afsnit IIa (EF-farvande), Skagerrak og Kattegat og IIIbcd (EF-farvande), Nordsøen har medført, at Belgiens kvote af sej for 2000 må anses for at være opbrugt.
Sejfiskeriet i farvandene i ICES-afsnit IIa (EF-farvande), Skagerrak og Kattegat og IIIbcd (EF-farvande), Nordsøen fra fartøjer, der fører belgisk flag eller er registreret i Belgien, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 23. september 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. oktober 2000.